Na osnovu Pravilnika o stručnom ispitu za voditelja poslovnice putničke agencije („Službene novine Federacije BiH“; broj: 30/10), Rješenja o imenovanju Komisije za polaganje stručnog ispita za voditelja poslovnice putničke agencije („Službene novine Federacije BiH“; broj: 81/15 i 57/17), i Rješenja o utvrđivanju visine iznosa troškova za polaganje stručnog ispita za voditelja poslovnice putničke agencije („Službene novine Federacije BiH“; broj: 81/15) i Federalno ministarstvo okoliša i turizma, raspisuje

                                                           JAVNI POZIV
  ZA PRIJAVU KANDIDATA ZA POLAGANJE STRUČNOG ISPITA ZA VODITELJA 
                    POSLOVNICE PUTNIČKE AGENCIJE ZA 2017. GODINU

U skladu sa potrebama i zainteresiranosti kandidata i putničkih agencija, Federalno ministarstvo okoliša i turizma organizira  polaganje stručnog ispita za voditelja poslovnice putničke agencije za teritoriju Federacije Bosne i Hercegovine.

Uz obrazac prijave za polaganje stručnog ispita za voditelja poslovnice putničke agencije koji se može preuzeti na web stranici Federalnog ministarstva okoliša i turizma, www.fmoit.gov.ba kandidat je dužan priložiti:

1. dokaz da ima najmanje srednju stručnu spremu,
2. potvrdu obrazovne ustanove o znanju jednog svjetskog jezika, 
3. izvadak iz matične knjige rođenih,
4. dokaz o uplati iznosa troškova ispita.
U postupku sprovođenja stručnog ispita za voditelja poslovnice putničke agencije kao dokaz  o znanju stranog jezika, mogu se koristiti sljedeći dokazi: 
-	 uvjerenje/certifikat ili potvrda o znanju stranog jezika, izdato od škole ili druge institucije koja se bavi edukacijom stranih jezika, na teritoriji Bosne i Hercegovine,
-	uvjerenje fakulteta o provjeri znanja stranog jezika, položenom ispitu stranog jezika tokom školovanja, kao i druga isprava fakulteta (ovjerena kopija upisnice -indexa), koja potvrđuje znanje stranog jezika, odnosno položene ispite stranih jezika,
-	diploma ili druga isprava koja potvrđuje stečeno zvanje ili zanimanje koje je neposredno vezano za znanje stranog jezika (npr. profesor stranog jezika, prevoditelj, i sl.).

Fotokopije dokumenata moraju biti ovjerene od strane nadležne institucije.

Troškovi za polaganje stručnog ispita za voditelja poslovnice putničke agencije u iznosu od  550,00 KM, uplaćuje se na račun:

BUDŽET  FEDERACIJE BOSNE I HERCEGOVINE
UNION BANKA D.D. SARAJEVO
RAČUN BROJ:  1020500000106698
VRSTA PRIHODA:  722791, 
BUDŽETSKA ORGANIZACIJA:  6101001,
BROJ OPĆINE:  079.

NAČIN PODOŠENJA PRIJAVE

Popunjen Obrazac prijave za stručni ispit sa pratećom dokumentacijom dostaviti na adresu:
Federalno ministarstvo okoliša i turizma
Marka Marulića 2
71 000 Sarajevo

Sa naznakom:
Po Javnom pozivu - „Prijava za polaganje stručnog ispita za voditelja poslovnice putničke agencije“
Na poleđini koverte obavezno navesti: naziv aplikanta, adresu i kontakt telefon ili predati prijavu lično putem protokola Ministarstva.

ROK ZA PODNOŠENJE PRIJAVA
Prijave za ispit na osnovu Javnog poziva se primaju do 15.8.2017. godine. Javni poziv  će se objaviti  na web stranici Federalnog ministarstva okoliša i turizma, a Obavještenje o istom u sredstvima javnog informisanja. 

Stručni ispit  za voditelja poslovnice putničke agencije, održat će se  9.9.2017. godine  u prostorijama Federalnog ministarstva okoliša i turizma. Raspored i termini polaganja stručnog  objaviće se na web stranici Ministarstva www.fmoit.gov.ba od 21.8.2017. godine. Svi zainteresirani kandidati mogu se odmah prijaviti.

Dodatne informacije u vezi sa polaganjem ispita i preuzimanja Priručnika za edukaciju i polaganje stručnog ispita za voditelja poslovnice putničke agencije mogu se dobiti u Federalnom ministarstvu okoliša i turizma, kontakt telefon 033/726-749,726-734, 726-746, 726-730, 726-739.

Napomena: Federalno ministarstvo okoliša i turizma pripremilo je Prijedlog zakona o turizmu Federacije BiH (pripremljen za usvajanje od strane Vlade Federacije BiH i Parlamenta Federacije BiH) čijim odredbama nije propisano  polaganje stručnog ispita za voditelja poslovnice putničke agencije.